Ligte bly aan, sê EskomArgieffoto Eskom het Sondag gesê hy is optimisties dat daar nie in die nabye toekoms enige beurtkrag in die land toegepas gaan word nie. “Daar was nou al vir sewe maande lank geen beurtkrag nie,” het die kragvoorsiener in ŉ verklaring gesê. “Ons prognose vir die res van die somer, herfs en winter is dat daar ook nie beurtkrag sal wees nie.” Eskom sal steeds sy streng program van beplande instandhouding sonder beurtkrag voortsit. Die kragvoorsiener het gesê hy maak ook van naweke gebruik om instandhouding te doen om die betroubaarheid van die aanlegte te verbeter. Hernubare energie dra ongeveer 1 600 MW elektrisiteit by danksy son- en windkrag.